1 तकरबाद हम स्वर्ग मे विशाल जनसमूहक आवाज जकाँ ऊँच स्वर मे ई कहैत सुनलहुँ जे,
"परमेश्वरक स्तुति होनि!* 19:1 मूल मे "हालेलूयाह!" तहिना पद 3 आ 6 मे सेहो।
उद्धार, महिमा आ सामर्थ्य हमरा सभक परमेश्वरेक छनि।
2 किएक तँ हुनकर सभ निर्णय उचित आ न्यायसंगत अछि।
सम्पूर्ण पृथ्वी केँ अपन वेश्यावृत्ति सँ भ्रष्ट करऽ वाली ओहि महावेश्या केँ ओ दण्डित कयलथिन।
3 ओ सभ फेर ऊँच आवाज मे बजलाह,
"परमेश्वरक स्तुति होनि!
4 तखन चौबीसो धर्मवृद्ध आ चारू जीवित प्राणी दण्डवत करैत सिंहासन पर विराजमान परमेश्वरक आराधना कयलनि आ बजलाह,
5 तकरबाद सिंहासन सँ एक आवाज ई कहैत सुनाइ देलक जे,
"हे परमेश्वरक सेवक सभ,
हुनकर भय मानऽ वला सभ लोक,
चाहे छोट होअय वा पैघ,
6 तखन हम एक विशाल जनसमूहक आवाज वा समुद्रक लहरिक आवाज वा गर्जन करैत मेघक आवाज जकाँ ई कहैत सुनलहुँ,
"परमेश्वरक स्तुति होनि!
किएक तँ प्रभु, अपना सभक सर्वशक्तिमान परमेश्वर, राज्य कऽ रहल छथि।
आ हुनकर महिमाक गुणगान करियनि!
किएक तँ बलि-भेँड़ाक विवाह-उत्सवक समय आबि गेल अछि;
हुनकर दुल्हिन अपना केँ तैयार कऽ लेने छथि।
नीक मलमलक वस्त्र प्रभुक लोक सभक धार्मिक काजक प्रतीक अछि।
19 तकरबाद हम जानबर केँ आ पृथ्वीक राजा सभ केँ और ओकरा सभक सेना सभ केँ ओहि घोड़सवार आ हुनकर सेना सभ सँ युद्ध करबाक लेल जमा भेल देखलहुँ। 20 ओ जानबर पकड़ल गेल आ ओकरा संग ओ झुट्ठा भविष्यवक्ता सेहो, जे ओकर सेवा करैत चमत्कार सभ देखौने छल। एहि चमत्कार सभ द्वारा ओ ओहि लोक सभ केँ बहकौने छल जे सभ जानबरक छाप ग्रहण कयने छल आ ओकर मूर्तिक पूजा कयने छल। जानबर आ झुट्ठा भविष्यवक्ता केँ गन्धक सँ धधकैत आगिक कुण्ड मे जीविते फेकि देल गेलैक। 21 बाँकी लोक ओहि घोड़सवारक मुँह सँ बहराइत तरुआरि सँ मारल गेल आ सभ चिड़ै ओकरा सभक माँसु खा कऽ अघा गेल।
*19:1 19:1 मूल मे "हालेलूयाह!" तहिना पद 3 आ 6 मे सेहो।
